CELEX: 32022D0252
Language: mt
Date: 2022-02-21 00:00:00
Title: Deċiżjoni ta’ Implimentazzjoni tal-Kummissjoni (UE) 2022/252 tal-21 ta’ Frar 2022 li temenda d-Deċiżjoni ta’ Implimentazzjoni (UE) 2020/1167 sabiex tispeċifika r-rekwiżiti tal-ittestjar li għandhom jiġu applikati għal mutur ġeneratur effiċjenti ta’ 48 Volt integrat fil-housing tat-trażmissjoni u kkombinat ma’ konvertitur ta’ 48 Volt/12-il Volt DC/DC (Test b’rilevanza għaż-ŻEE)

22.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 41/33
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/252
         tal-21 ta’ Frar 2022
         li temenda d-Deċiżjoni ta’ Implimentazzjoni (UE) 2020/1167 sabiex tispeċifika r-rekwiżiti tal-ittestjar li għandhom jiġu applikati għal mutur ġeneratur effiċjenti ta’ 48 Volt integrat fil-housing tat-trażmissjoni u kkombinat ma’ konvertitur ta’ 48 Volt/12-il Volt DC/DC
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (1), u, b’mod partikolari, l-Artikolu 11(4) tiegħu,
         Billi:
         
                     (1)
                  
                  
                     Fl-24 ta’ Mejju 2021, il-fornitur ZF Friedrichshafen AG (“l-Applikant”) ressaq applikazzjoni għall-approvazzjoni, bħala teknoloġija innovattiva, ta’ teknoloġija użata f’mutur ġeneratur effiċjenti ta’ 48 Volt b’konvertitur ta’ 48 Volt/12-il Volt DC/DC għall-użu f’ċerti karozzi tal-passiġġieri u vetturi ħfief b’sistema ibrida elettrika li ma jistgħux jiġu ċċarġjati esternament (NOVC-HEV).
                  
               
                     (2)
                  
                  
                     It-teknoloġija użata f’muturi ġeneraturi effiċjenti ta’ 48 Volt b’konvertitur ta’ 48 Volt/12-il Volt DC/DC għall-użu fl-istess tip ta’ vetturi NOVC-HEV kif imsemmi mill-Applikant, ġiet approvata bħala teknoloġija innovattiva skont ir-Regolament (UE) 2019/631 bid-Deċiżjoni ta’ Implimentazzjoni tal-Kummissjoni (UE) 2020/1167 (2).
                  
               
                     (3)
                  
                  
                     It-teknoloġija speċifikata mill-Applikant fl-applikazzjoni tiegħu hija mutur ġeneratur li huwa konness direttament max-xaft tal-input tat-trażmissjoni, jiġifieri “ġeneratur tal-istartjar integrat”, li jippermetti li jitnaqqas it-telf mekkaniku li jseħħ bejn is-sors tat-trażmissjoni u l-ġeneratur. Din topera biss fil-medda tal-veloċità tal-magna tal-magna b’kombustjoni interna.
                  
               
                     (4)
                  
                  
                     Instab li t-teknoloġija speċifikata mill-Applikant tipprovdi livell għoli ta’ effiċjenza, u jenħtieġ li titqies li tipprovdi l-istess funzjonalità bħal dik approvata mid-Deċiżjoni ta’ Implimentazzjoni (UE) 2020/1167. Għalhekk, jenħtieġ li titqies bħala teknoloġija innovattiva li għaliha jista’ jiġi applikat il-kodiċi 32 tal-ekoinnovazzjoni.
                  
               
                     (5)
                  
                  
                     Il-metodoloġija tal-ittestjar stabbilita fid-Deċiżjoni ta’ Implimentazzjoni (UE) 2020/1167 hija applikabbli, ħlief għall-frekwenzi rotazzjonali u għall-frekwenzi tal-punti ta’ tħaddim li għandhom jintużaw għall-kejl tal-effiċjenza tal-mutur ġeneratur, li jeħtieġ li jiġu adattati fid-dawl tal-karatteristiċi tekniċi speċifiċi tat-teknoloġija speċifikata mill-Applikant.
                  
               
                     (6)
                  
                  
                     Għalhekk, jenħtieġ li l-metodoloġija tal-ittestjar stabbilita fl-Anness tad-Deċiżjoni ta’ Implimentazzjoni (UE) 2020/1167 tiġi modifikata skont dan,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2020/1167 huwa emendat f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-21 ta’ Frar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 111, 25.4.2019, p. 13.
         
            (2)  Id-Deċiżjoni ta’ Implimentazzjoni tal-Kummissjoni (UE) 2020/1167 tas-6 ta’ Awwissu 2020 dwar l-approvazzjoni tat-teknoloġija użata f’mutur ġeneratur effiċjenti ta’ 48 Volt flimkien ma’ konvertitur ta’ 48 Volt/12-il Volt DC/DC għal magna ta’ kombustjoni konvenzjonali u għal ċerti karozzi tal-passiġġieri ibridi elettriċi u vetturi kummerċjali ħfief bħala teknoloġija innovattiva f’konformità mar-Regolament (UE) 2019/631 tal-Parlament Ewropew u tal-Kunsill (ĠU L 258, 7.8.2020, p. 15)
      
      
         
            ANNESS
            L-Anness tad-Deċiżjoni ta’ Implimentazzjoni (UE) 2020/1167 huwa emendat kif ġej:
            
                        (1)
                     
                     
                        il-punt 2.1 huwa emendat kif ġej:
                        
                                    (a)
                                 
                                 
                                    it-tieni u t-tielet paragrafi huma sostitwiti b’dan li ġej:
                                    “Il-manifattur għandu jipprovdi evidenza lill-awtorità tal-approvazzjoni tat-tip li l-firxiet tal-frekwenza tal-mutur ġeneratur 48 V huma l-istess bħal dawk stabbiliti fit-Tabella 1 jew fit-Tabella 1a, jew ekwivalenti għalihom.
                                    L-effiċjenza tal-mutur ġeneratur 48 V għandha tiġi ddeterminata abbażi tal-kejl f’kull wieħed mill-punti ta’ tħaddim elenkati fit-Tabella 1 jew fit-Tabella 1a.”
                                 
                              
                                    (b)
                                 
                                 
                                    dan li ġej jiddaħħal bħala l-ħames subparagrafu:
                                    “Meta l-mutur ġeneratur jitwaħħal f’karozzi tal-passiġġieri jew f’vetturi kummerċjali ħfief li jissodisfaw ir-rekwiżiti stabbiliti fl-Artikolu 1(a)(ii), u jkun imqabbad direttament max-xaft tal-input tat-trażmissjoni, jiġifieri bħala ġeneratur tal-istartjar integrat, il-frekwenzi rotazzjonali u l-frekwenzi tal-punti ta’ tħaddim għandhom jiġu stabbiliti f’konformità mat-Tabella 1a.”
                                 
                              
                                    (c)
                                 
                                 
                                    It-Tabella 1a li ġejja tiżdied wara t-Tabella 1:
                                    
                                       “Tabella 1a
                                    
                                    
                                       Punti ta’ tħaddim
                                    
                                    
                                                Punt ta’ tħaddim
                                                i
                                             
                                             
                                                Ħin ta’ żamma
                                                [s]
                                             
                                             
                                                Frekwenza rotazzjonali
                                                ni [min-1]
                                             
                                             
                                                Frekwenza tal-punti ta’ tħaddim
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”